CELEX: 62018TN0352
Language: sl
Date: 2018-06-05 00:00:00
Title: Zadeva T-352/18: Tožba, vložena 5. junija 2018 – Germann Avocats in XJ (*)/Komisija

27.8.2018   
               
               
                  SL
               
               
                  Uradni list Evropske unije
               
               
                  C 301/39
               
            
         Tožba, vložena 5. junija 2018 – Germann Avocats in  XJ (*1)/Komisija
         (Zadeva T-352/18)
         (2018/C 301/53)
         Jezik postopka: angleščina
         
            Stranke
         
         
            Tožeči stranki: Germann Avocats LLC (Ženeva, Švica),  XJ (*1) (zastopnik: N. Skandamis, lawyer)
         
            Tožena stranka: Evropska komisija
         
            Predlogi
         
         Tožeči stranki Sodišču predlagata, naj:
         
                     —
                  
                  
                     razglasi ničnost odločitve tožene stranke iz njenega dopisa, ki sta ga tožeči stranki prejeli 2. aprila 2018, da se zavrne skupna ponudba, ki sta jo zadnjenavedeni vložili v zvezi s študijo spremljanja praks sindikatov v zvezi z nediskriminacijo in raznolikostjo na delovnem mestu (javno naročilo JUST/2017/RDIS/FW/EQUA/0042);
                  
               
                     —
                  
                  
                     toženi stranki naloži, naj zagotovi pravno ustrezno preglednost v obliki upoštevnih informacij ter količinske in kakovostne analize glede konkurenčnega položaja zlasti izbranega ponudnika in ob upoštevanju pomislekov o raznolikosti na trgih, ki so upoštevni za zadevno javno naročilo;
                  
               
                     —
                  
                  
                     toženi stranki naloži, naj tožečima strankama izplača odškodnino v znesku 35 000 EUR z obrestmi zaradi škode, ki naj bi jima nastala zaradi nespoštovanja njunih legitimnih pričakovanj, izgube možnosti izvedbe zadevne pogodbe ter kršitve drugih pravic in načel;
                  
               
                     —
                  
                  
                     toženi stranki naloži plačilo stroškov tega postopka.
                  
               
            Tožbeni razlogi in bistvene trditve
         
         Tožeči stranki v utemeljitev tožbe navajata tri tožbene razloge.
         
                     1.
                  
                  
                     Prvi tožbeni razlog: kršitev obveznosti obrazložitve ocene ponudbe tožečih strank v okviru razpisa javnega naročila JUST/2017/RDIS/FW/EQUA/0042.
                  
               
                     2.
                  
                  
                     Drugi tožbeni razlog: tožena stranka naj bi pri ocenjevanju ponudbe tožečih strank v zvezi z navedenim javnim naročilom storila več očitnih napak pri presoji.
                  
               
                     3.
                  
                  
                     Tretji tožbeni razlog: tožena stranka je kršila obveznost, da zaščiti legitimna pričakovanja tožečih strank glede položaja na konkurenčnem trgu in zagotovi enake možnosti ponudnikov, vključno s toleriranjem in/ali dajanjem prednosti dejanskim ali mogočim zlorabam prevladujočega položaja; tožeča stranka je v postopku, v katerem je bila sprejeta izpodbijana odločitev, kršila načela enakega obravnavanja, dobrega upravljanja preglednosti in dobre vere.
                  
               
            (*1)  Informacija je bila izbrisana ali nadomeščena v okviru varstva osebnih in/ali zaupnih podatkov.